משה אלשיך

רבי משה אלשיך (מכונה האלשיך הקדוש) (ה'רס"ז, 1506/1507 – י"ג בניסן ש"ס, 1600), היה פרשן ומחבר דרשות מפורסמות על התורה (המכונות 'אלשיך'), שד"ר, ופוסק בצפת. תלמידם של רבי יוסף טאיטאצאק ורבי יוסף קארו ורבו של רבי חיים ויטאל בתלמוד ובהלכה.

== ביוגרפיה ==
נולד לחיים באדריאנופול, שם למד בישיבתו של רבי יוסף קארו ביחד עם חברו אברהם בן אשר. מאוחר יותר עבר לישיבתו של רבי יוסף טאיטאצאק בסלוניקי. בשנת ה'רצ"ה (1535) עלה לארץ ישראל והתיישב בצפת. כבר בגיל צעיר יחסית בלט כפוסק הלכה. שנה לאחר מכן, בשנת ה'רצ"ו (1536), כאשר עלה ר' יוסף קארו לצפת, כבר שימש בה ר' משה אלשיך כאחד מדייני צפת. לימים נדפס קובץ של מאה וארבעים מתשובותיו בספר שו"ת בשם 'הרב משה'.

ר' משה עמד בראשן של שתי ישיבות בצפת, בהן לימד עיון. בהקדמה לספרו תורת משה המכיל דרשות על התורה, כותב המהר"מ אלשיך שעיקר עיסוקו היה בלימוד העיון ואת דרשותיו על התורה כתב בימי שישי לעת מצוא.

לאחר חידוש הסמיכה על ידי ר' יעקב בירב הוסמך ר' משה אלשיך על ידי רבו, ר' יוסף קארו. ר' משה עצמו סמך את רבי יום טוב צהלון. ישנה מסורת לפיה סירב האר"י ללמד את ר' משה אלשיך קבלה בעצמו, אלא רק מפי תלמידו רבי חיים ויטאל.

בימי זקנתו בשנת ה'ש"ן (1590) בקירוב יצא כשד"ר בשליחות אל סוריה, טורקיה ופרס.

רבי משה אלשיך זכה להערצה רבה בימי חייו ולאחר מכן ויש המוסיפים, עד היום, לשמו את הכינוי 'הקדוש'. ר' משה נפטר ונקבר בצפת. בית כנסת עתיק הקרוי 'בית הכנסת האלשיך הקדוש' נמצא בעיר העתיקה של צפת.

בנו היה חיים אלשיך.

בין תלמידיו היה רבי יצחק בן רבי מרדכי גרשון טריויס.

== חיבוריו ==
הרב אלשיך חיבר פירוש על התורה בשם 'תורת משה', וכן פירושים על ספרי הנביאים ועל חמש מגילות וחלק מספרי הכתובים. בהקדמתו לפירושו על ספר דניאל הוא מסביר את דרך כתיבת פירושיו ומציין שפירושיו הם עיבוד של דרשות שנשא. כמו כן חיבר פירוש למסכת אבות בשם 'ירים משה', פירוש להגדה של פסח וכן קינות על חורבן בית המקדש ועל 'גלות השכינה'. בסוף ימיו כתב הרב אלשיך מאמר בשם 'חזות קשה' ובה תיאר את ראשית ירידתה של העיר צפת מגדולתה. על חיבוריו והשקפותיו של האלשיך נכתב ספרו של שמעון שלם, ר' משה אלשיך - לחקר שיטתו הפרשנית והשקפותיו בענייני מחשבה ומוסר, ירושלים תשכ"ו.

== ספריו ==
300x300 פיקסלים
* תורת משה - פירוש ודרש על התורה מבוסס על דרשות שנתן הרב אלשיך (הספר מוכר בשם "אלשיך" להבדיל מהתורה הניתנה בסיני, הקרויה באותו השם).
* מראות הצובאות - דרשות על ספרי נביאים.
* [http://beta.hebrewbooks.org/39769 דברים טובים] - על קהלת.
* [http://beta.hebrewbooks.org/39770 דברים ניחומים] - על איכה.
* משאת משה - על מגילת אסתר.
* שושנת העמקים - על שיר השירים.
* חבצלת השרון - על ספר דניאל.
* חלקת מחוקק - על ספר איוב.
* רוממות אל - על תהילים.
* [http://www.hebrewbooks.org/42296 עיני משה] פירוש למגילת רות, ונציה ה'שסא.
* [http://www.hebrewbooks.org/40050 רב פנינים] - על ספר משלי, ווארשא ה'תרל"ו.
* [http://www.hebrewbooks.org/1840 שאלות ותשובות מהר"ם אלשיך] - ירושלים תש"ך. (מהדורה חדשה יצאה לאור על ידי מכון הכתב בעריכת הרב עזרא בצרי - אב"ד ירושלים - תשע"א).
* [http://www.hebrewbooks.org/33625 ירים משה] - פירוש לפרקי אבות.
* פירוש להגדה של פסח, נדפס בוונציה בשנת שס"א 1601.

== לקריאה נוספת ==

* שמעון שלם, לחקר שיטות הפירוש והדרש של רבי משה אלשיך, ב"ספונות: מחקרים ומקורות לתולדות קהילות ישראל במזרח", כרך ה, ע' קנא - רו, תשכ"א.
* שמעון שלם, מחשבה ומוסר בפירושיו של רבי משה אלשיך, ב"ספונות: מחקרים ומקורות לתולדות קהילות ישראל במזרח", כרך ו, ע' קצז - רנח, תשכ"ב.

== קישורים חיצוניים ==
* 
* שמעון שלם, לחקר חיבוריו של רבי משה אלשיך בתוך [http://www.ybz.org.il/_Uploads/dbsArticles/sefunotVII_OCR.pdf ספונות כרך שביעי תשכ"ג] עמ' קפא.
* 
* 
* 
* 
* 
* [https://www.youtube.com/channel/UCCLG3-CmiKSXMOeuHpvggAQ שיעורים בתורת רבי משה אלשיך], באתר יוטיוב

;מספריו
* [http://www.daat.ac.il/daat/vl/tohen.asp?id=80 קיצור פירוש אלשיך לתורה], אתר דעת
* [http://hebrewbooks.org/40267 תורת משה] על חומש בראשית, קובץ צילום אתר היברו בוקס
* [http://hebrewbooks.org/40268 תורת משה] על חומש שמות, קובץ צילום אתר היברו בוקס
* [http://hebrewbooks.org/41570 תורת משה] על חומש ויקרא, קובץ צילום אתר היברו בוקס
* [http://hebrewbooks.org/41568 תורת משה] על חומש במדבר, קובץ צילום אתר היברו בוקס
* [http://hebrewbooks.org/41569 תורת משה] על חומש דברים, קובץ צילום אתר היברו בוקס
* [https://alsheikhinstitute.wordpress.com/%D7%94%D7%90%D7%9C%D7%A9%D7%99%D7%9A-%D7%94%D7%A7%D7%93%D7%95%D7%A9/ מכון הרב משה אלשיך זצוק"ל].

== הערות שוליים ==

קטגוריה:אנשי עליות קדומות לארץ ישראל
קטגוריה:ראשוני האחרונים
קטגוריה:רבנים ארץ-ישראלים
קטגוריה:תלמידי רבי יוסף טאיטאצאק
קטגוריה:צפת: רבנים
קטגוריה:שד"רים
קטגוריה:יהודים הקבורים בבית הקברות בצפת
קטגוריה:מחברי ספרי שו"ת: ראשוני האחרונים
קטגוריה:פרשני המקרא
קטגוריה:פרשני הגדה של פסח
קטגוריה:פרשני מגילת אסתר
קטגוריה:פרשני נ"ך
קטגוריה:פרשני מגילת איכה
קטגוריה:פרשני מסכת אבות
קטגוריה:תלמידי רבי יוסף קארו
קטגוריה:עולים לארץ ישראל במאה ה-16
קטגוריה:ילידי 1508
קטגוריה:נפטרים ב-1593
קטגוריה:רבנים בצפת במאה ה-16